கிளாசுதாலைட்டு

கிளாசுதாலைட்டு (Clausthalite) என்பது PbSe என்ற மூலக்கூற்று வாய்ப்பாடு கொண்ட ஒரு கனிமம் ஆகும். ஈயசெலீனைடு கனிமமான இது கலீனா (PbS) கனிமத்துடன் சேர்ந்து திண்மக்கரைசலாக உருவாகிறது.

தோற்றம் 
பிற செலீனைடுகள் மற்றும் பாதரச படிவுகளுடன் குறைவு கந்தக வெப்பநீர் படிவுகளில் கிளாசுதாலைட்டு தோன்றுகிறது. டைமானைட்டு, கிளாக்மானைட்டு, பெர்சிலியனைட்டு, உமாங்கைட்டு, தங்கம், சிடைபியோபலேடினைட்டு மற்றும் யுரேனினைட்டு ஆகிய கனிமங்களுடன் இணைந்து கிளாசுதாலைட்டு காணப்படுகிறது . 

முதன்முதலில் 1832 ஆம் ஆண்டில் கண்டறியப்பட்ட இக்கனிமம் செருமனியில்  உள்ள ஆர்சு மலையில் கிளாசுதால் – செல்லர்பெல்டு பகுதியில் கிடைக்கப்பெற்றதால் கிளாசுதாலைட்டு என்ற பெயர் பெற்றது.

மேற்கோள்கள் 

ஈயக் கனிமங்கள்
செலீனைடு கனிமங்கள்
கலீனா தொகுதி